#### Til kontrollutvalget i NN kommune

# Vurdering av oppdragsansvarlig revisors uavhengighet for NN kommune [og NN KF]

#### Innledning

Ifølge kommuneloven § 24-4 skal revisor være uavhengig og ha god vandel. Nærmere krav til revisors uavhengighet følger av forskrift om kontrollutvalg og revisjon §§ 16-19.

Kravene til uavhengighet og objektivitet gjelder for alle som utfører revisjon for kommunen, herunder regnskapsrevisjon, forvaltningsrevisjon og eierskapskontroll. Dette omfatter både oppdragsansvarlig revisor, medarbeidere på oppdraget og eventuelt andre som er engasjert på oppdraget.

Abc kommunerevisjon har et kvalitetsstyringssystem i samsvar med internasjonal standard for kvalitetsstyring i revisjonsforetak (ISQM 1). Som en del av vår kvalitetsstyring vurderer vi risikoen for manglende etterlevelse av uavhengighetsreglene og andre relevante etiske krav. Risikovurderingen er grunnlag for utforming av retningslinjer og rutiner for å håndtere slike risikoer. Som en del av kvalitetsstyringssystemet innhenter vi årlig en dokumentert bekreftelse på etterlevelse av uavhengighetskrav fra alle ansatte og annet personale.

Ifølge kontrollutvalgs- og revisjonsforskriften § 19 skal oppdragsansvarlig revisor hvert år, og ellers ved behov, gi en skriftlig egenvurdering av sin uavhengighet til kontrollutvalget. Denne egenvurderingen følger nedenfor.

#### Oppdragsansvarlig revisors vurdering av uavhengighet

| **Forskriftskrav** | **Oppdragsansvarlig revisors egenvurdering** |
| --- | --- |
| Overordnet krav til uavhengighet (§ 16) | Undertegnede bekrefter at det ikke foreligger spesielle forhold som er egnet til å svekke tilliten til revisors uavhengighet og objektivitet. |
| Tilknytning til den reviderte virksomheten (§ 17) | Undertegnede har ikke selv eller nærstående som har en slik tilknytning til den reviderte eller kontrollerte virksomheten eller virksomhetens ansatte eller tillitsmenn at den er egnet til å svekke revisorens uavhengighet og objektivitet.  |
| Stillinger i kommunen (§ 18 a) | Undertegnede har ikke [andre] stillinger eller verv i kommunen. |
| Stillinger i virksomhet (§ 18 b) | Undertegnende har ikke andre stillinger i en virksomhet som kommunen deltar i eller er eier av, utover at Abc kommunerevisjon utfører revisjon og er organisert som et [interkommunalt selskap/samvirkeforetak/aksjeselskap.]. |
| Medlem av styrende organer (§ 18 c) | Undertegnede er ikke medlem av styrende organer i virksomhet som kommunen eller fylkeskommunen deltar i eller er eier av [, utover Abc kommunerevisjon som utfører revisjon og er organisert som et interkommunalt selskap/samvirkeforetak/aksjeselskap]. |
| Deltakelse eller funksjoner i annen virksomhet (§ 18 d) | Undertegnede deltar ikke i, eller har funksjoner i en annen virksomhet, som kan medføre at revisors interesser kommer i konflikt med interessene til kommunen, eller på annen måte er egnet til å svekke tilliten til revisor. |
| Rådgivning eller andre tjenester (§ 18 e) | Før slike tjenester gjør undertegnede en vurdering av rådgivningens eller tjenestens art med hensyn til revisors uavhengighet og objektivitet. Dersom vurderingen konkluderer med at utøvelse av slik tjeneste kommer i konflikt med kontrollutvalgs- og revisjonsforskriften § 18 e, utfører vi ikke tjenesten. Revisor vurderer hvert enkelt tilfelle særskilt.Revisor besvarer løpende spørsmål/henvendelser som er å betrakte som veiledning og bistand og ikke revisjon. Undertegnede er bevisst på at også slik veiledning må skje med varsomhet og på en måte som ikke binder opp revisors senere revisjons- og kontrollvurderinger. Undertegnede har ikke ytet rådgivnings- eller andre tjenester overfor NN kommune som kommer i konflikt med denne bestemmelsen. |
| Tjenester under kommunens egne ledelses- og kontrolloppgaver (§ 18 f) | Undertegnede har ikke ytet tjenester overfor NN kommune som hører inn under kommunens egne ledelses- og kontrolloppgaver. |
| Fullmektig for den revisjonspliktige (§ 18 g) | Undertegnede opptrer ikke som fullmektig for NN kommune. |

Sted, dato/år

Abc kommunerevisjon

Ola Normann

Oppdragsansvarlig revisor